centre catòlic mataró: El Platges de Mataró vol repetir bona imatge a casa\nEl Platges de Mataró vol repetir bona imatge a casa\nEls mataronins reben el Quart; el femení buscarà seguir en un estat de gràcia envejable davant el Reus Plom\nEl Platges de Mataró s’enfronta aquest proper cap de setmana al Quart en un partit on es vol demostrar que el bon joc de la setmana passada no va ser casualitat. Els mataronins rebran els santfeliuencs el proper dissabte, dia 26 a les 18.30h al Josep Mora amb l’objectiu de sumar una nova victòria que els permeti mica en mica escalar posicions en la classificació.\nPer la seva banda, el Platges de Mataró femení vol continuar amb l’estat de gràcia en el que es troba en la seva visita a Reus, on juguen dissabte dia 26 a les 19.15h. Les noies dirigides per César Aneas són segones a una victòria del Joventut Les Corts i volen ampliar el gruix de triomfs en la primera fase de Copa Catalunya.


query_builder 11 desembre 2019 14:21\nL’objectiu d’aquest nou servei és apropar les prestacions que l’Agència Catalana de Turisme (ACT) ofereix als professionals del sector turístic i adaptar-les encara més a la demanda.\nEl servei s’ha presentat en el marc de la Jornada anual dels afiliats als Programes de Treball de l’organisme de promoció turística de la Generalitat, que ha comptat amb la presència de prop de 300 assistents.\nEls Programes de Treball de l’ACT, amb prop de 1.300 empreses i entitats afiliades, són una eina per facilitar l’acció comercial de les empreses i entitats catalanes vinculades al sector turístic i millorar la seva competitivitat.\nEl director general de Turisme, Octavi Bono, ha inaugurat avui a l’hotel Porta Fira de l’Hospitalet de Llobregat la Jornada anual dels afiliats als Programes de Treball de l’Agència Catalana de Turisme (ACT) del Departament d’Empresa i Coneixement.\nEn el marc d’aquesta jornada, s’ha presentat un nou servei d’atenció a les empreses i entitats del sector turístic català que té per objectiu apropar les prestacions que l’ACT ofereix als professionals del sector turístic i adaptar-les encara més a la demanda.\nEl nou servei s’ha presentat a prop de 300 assistents que ja gaudeixen de les prestacions que l’organisme de promoció turística de la Generalitat ofereix. Així, s’espera que aquest servei orienti i assessori les empreses i entitats en com beneficiar-se al màxim del ventall de prestacions de màrqueting de l’Agència Catalana de Turisme.\nLa jornada també ha permès als assistents conèixer l’estat de desplegament del Pla de màrqueting turístic de Catalunya. En aquest sentit, el director de l’ACT, David Font, ha afirmat que “avui plantegem reptes de cara el futur que passen per la transformació digital, la innovació, la governança, una millor cartera de serveis de l’ACT, la incorporació del turisme de negocis com una vessant molt potent del turisme del nostre país i el treball conjunt dels sectors públic i privat per seguir transformant el sector turístic català perquè segueixi sent motor de l’economia del nostre país.” Així mateix, Font ha donat a conèixer els detalls del nou producte que desestacionalitza i desconcentra els fluxos turístics impulsat per la Generalitat, el Grand Tour de Catalunya.\nAl llarg de l’esdeveniment, s’ha comptat amb la participació de diversos professionals del sector turístic per aportar als assistents coneixement en tendències i en innovació. Així, els afiliats han conegut casos pràctics sobre turisme esportiu, com aplicar en el seu negoci conceptes relacionats amb la innovació com el blockchain i el 5G i tendències que s’esperen pel 2020 en l’àmbit del turisme com són el cash free travel, l’ecoturisme, els viatges transformadors, la cultura vegana o la personalització de serveis a través de l’ús de les dades.\nEls Programes de Treball de l’ACT persegueixen facilitar l’acció comercial oferint experiències turístiques enfocades a la demanda amb l’objectiu d’atraure més clients i de major qualitat. La jornada d’avui, pensada especialment per a les empreses i entitats afiliades a l’ACT, vol fomentar el treball en xarxa i mantenir-les al dia de les últimes novetats.\nActualment, el programa d’afiliacions compta amb prop de 1.300 empreses i entitats afiliades a l’Agència Catalana de Turisme que gaudeixen d’una sèrie de serveis que beneficien el seu negoci i el posicionament del seu producte turístic. Entre d’altres avantatges, poden accedir a cursos de formació especialitzats, rebre suport a la comercialització dels seus productes, tenir accés a dades relatives als principals mercats emissors de turisme a Catalunya i gaudir de visibilitat als canals de difusió d’aquest òrgan turístic promocional.\nEl pla de treball de l’ACT divideix els programes en marques que agrupen els afiliats en: Platja en Família, Natura i Muntanya en Família, Equipament Familiar, Cicloturisme a Catalunya, Ecoturisme, Senderisme a Catalunya, Actiu Aventura, Turisme Esportiu, Golf a Catalunya, Enoturisme a Catalunya, Experiències Gastronòmiques, Hotels Gastronòmics, Arts i Cultura, Barris i Viles Marineres, Ciutats i Viles amb Caràcter, Pobles amb Encant, Catalunya Premium, Barcelona Medical Destination i Catalunya Convention Bureau.\nDeclaracions del director de l’ACT David Font: https://we.tl/t-DCXj8CmV6B\nEl dir de l'ACT, David Font, en la jornada 4357\nEl dir gral de Turisme, Octavi Bono, en la jornada 883


2a Butimariscada al mig del mar (20 de juny de 2009) - ButiNET\n2a Butimariscada al mig del mar (20 de juny de 2009)\nEntradaAutor: Quattre » 22 feb. 2009, 13:54\nS'està preparant la segona edició de la Butimariscada al mig del mar, al municipi de Sant Carles de la Ràpita (Montsià). Ara per ara, tenim ja assegurada la data: 20 de juny de 2009 i el nombre màxim de participants: 60 parelles.\nPer als que no ho conegueu, l'acte es realitza al 'Xiringuito de la Costa' un xiringuito que es troba ancorat al mig de la Badia dels Alfacs. Més informació i fotos del lloc aquí: http://www.xiringuitodelacosta.com/\nSerà un acte de dia complert, que inclourà dinar. Esteu ben atents, ja que tant prompte tinguem tots els detalls del campionat, els anirem publicant aquí. Gràcies.\nEntradaAutor: QjQ » 22 feb. 2009, 17:48\nEs poden fer reserves ya?\nMembre des de: 21 març 2005, 20:27\nEntradaAutor: lagavulin » 24 feb. 2009, 19:17\nQuina pena Quattre, el dia 19 es casa un nebot i no podre apuntar.me al campionat....., però a dinar si que arribare a temps.....fins i tot vindre amb la dona..... (no se si es bo o dolent.jejejjeje)\nEndevant i sort, estic segur que sera un éxit com l'any pasat, el lloc i la gent s'ho mereix....\nEntradaAutor: Quattre » 01 març 2009, 03:21\nJa tenim més dades de la segona edició de la Butimariscada. També tenim una pàgina web on anirem actualitzant tota la informació, podeu consultar-la aquí:\nEvidentment la informació més indispensable, també la publicarem aquí. Pel que fa als detalls sobre la segona ButiMariscada:\nHora: 10:00 Trobada al punt de concentració. Perquè a les 10:15 s'inicia el viatge amb golondrina.\nDurada: Tot el dia, des de les 10:00 fins les 18:30. Dinar inclòs. El campionat s'iniciarà a les 10:45 al matí i finalitzarà a les 13:45. Les partides restants, tindran lloc a la tarda, des de les 16:00 a les 18:00. Després d'això: entrega de trofeus i retorn cap al moll. Per això es prega màxima puntualitat als assistents.\nCost de la inscripció: 36 euros\nSistema de joc: Lliure, 5 partides (3 al matí i 2 a la tarda), 12 mans o 101 punts o 50 minuts\nLa inscripció serà per parelles ja formades. El pagament s'ha d'efectuar mitjançant transferència bancaria al numero de compte següent: 2100 0691 84 0200124841 (La Caixa). Com a 'concepte' de transferència ha de constar el nick de la persona, o els dos nicks de la parella, en cas de fer un pagament conjunt. A més a més, cadascú haurà d'enviar un correu electrònic a la següent adreça: Quattre.Buti@gmail.com., notificant la transferència i els nicks dels dos jugadors de la parella, a mode de confirmació del pagament. També s'ha d'indicar una adreça vàlida de correu electrònic o un numero de telèfon de contacte.\nPer als acompanyants: hauran de fer la transferència igualment, però al concepte enlloc d'especificar el nick, en cas de no tenir-ne, haurà de constar el nom de la persona (la petició del nom es per a confirmar els pagaments, i tenir una llista exacta de tota la gent que hi serem). El jugador que fa la transferència haurà de notificar en el seu correu electrònic el nombre d'acompanyants, i els seus noms (que coincidiran amb els de la transferència, per a validar el pagament). Evidentment, es pot fer el pagament de la parella que jugarà i dels acompanyants, al mateix temps. Especificant els nicks (o noms) de tots al concepte (i també al correu electrònic).\nPer a resoldre qualsevol consulta o dubte, podeu contactar mitjançant el correu electrònic. O si creieu que es una qüestió genèrica que pot ser d'interès general també podeu formular-ho aquí.\nEntradaAutor: Quattre » 08 març 2009, 14:50\nJa tenim a la nostra pàgina web del campionat, algunes fotografies del nostre de la primera edició de la ButiMariscada, per si algú necessita animar-se. Podeu trobar les mencionades fotos aquí: http://www.bahiamargroup.com/butimariscada/fotos.html\nRecordeu, que ja podeu efectuar el pagament per confirmar la vostra presencia a l'edició d'enguany que serà el proper 20 de juny de 2009. Teniu totes les instruccions al post d'abans o a la web que hem fet amb motiu del campionat, a més del correu electrònic com a via de contacte si teniu algun dubte.\nPàgina WEB: http://www.bahiamargroup.com/butimariscada/\nGracies per tot, i recordeu, us esperem!\nEntradaAutor: plana » 10 març 2009, 19:00\nLa meva dona i jo, ja estem apuntats!!!!! (almenys ja he pagat)... segurament jugarè amb la meva "parella de fet" la uosa...\nANIMEU-VOS.... LA "MOGUDA" PAGA LA PENA!!!!\nEns veiem al Xiringuito de la Costa\nEntradaAutor: plana » 04 juny 2009, 17:45\nEps: per ser dia 4 de juny vec molt poc moviment.... es farà el Campionat?. Digueu alguna cosa\nEntradaAutor: Quattre » 07 juny 2009, 14:12\nI tant que es farà! Per uns problemes tècnics no em pogut actualitzar la pàgina web, però hi ha una 15à de parelles ja apuntades. Esperem acabar d'omplir amb aquesta setmana i la que ve. Entre avui i demà esperem poder publicar a la pàgina web els noms de les parelles, per a que els altres participants s'apuntin.\nPer als que us faci mandra llegir, guia bàsica per donar-se d'alta:\n1.- Fer l'ingrés del 36 euros per persona (o dels 72 euros per parella) al número de compte: 2100 0691 84 0200124841 (la Caixa)\n2.- Enviar un correu electrònic a: Quattre.Buti@gmail.com., notificant el pagament i el nom de l'inscrit o nom de la parella\n3.- Venir el dia 20 de juny! (Informació aquí: http://www.bahiamargroup.com/butimarisc ... zacio.html )\nAtenció: s'han d'apuntar parelles ja fetes, si no teniu parella i voleu venir, poseu-vos en contacte amb nosaltres, i mirarem de posar-hi remei!!!\nSi voleu veure fotos del campionat de l'any passat, també en teniu aquí: http://www.bahiamargroup.com/butimariscada/fotos.html\nI la pàgina amb informació general aquí: http://www.bahiamargroup.com/butimariscada/index.html\nQualsevol dubte, podeu trobar-nos al correu electrònic a qualsevol hora o també al telèfon mòbil!!\nVinga, us esperem!!!! així que dieu-ho a les vostres parelles/amistats i anime-us a venir!!!\nQuattre l’ha editat per darrera vegada el dia: 12 juny 2009, 15:11, en total s’ha editat 1 vegada.\nEntradaAutor: Quattre » 10 juny 2009, 22:12\nFinalment publiquem la primera llista de participants per a la propera Butimariscada que es celebrarà el proper dia 20 de juny.\n( Assabenta't de tots els detalls aquí: http://www.bahiamargroup.com/butimariscada/ )\nLlista de parelles ja apuntades:\nQjQ - manel\narc - vego3\nManel - Joan\nQuim - Josep\nplana - uosa\nmanuchao - miratge2005\nlittri - goofy\nPequeño - Ayala\nTriston - pintoret\nllunatic 1 - llunatic 2\nandorrà - Tortosí\nPepito - Lirio\nDaniel - Jordi\nMiquel - Antonio\nMarto - Pascual\nIsidre - Cisco\nGai - Dolça\nRamon - Guiu\nSalvador - Angeles\nGummo - Cristinaa\nXato - Ruth\nJose - Griba\nKasei - Pika\nPimpollo - Boss\nPirat - Toni\nAurora - Arnelio\nAnem tenint noves parelles apuntades!!!!\nEncara no t'has inscrit? Vols passar un dissabte inoblidable amb la millor companyia en un lloc paradisíac? Fes un cop d'ull a les fotografies de la web del nostre campionat, i apunta't ja!!!\nAnirem actualitzant la llista aquí i al a nostra web: http://www.bahiamargroup.com/butimarisc ... elles.html\nJa ho saps, tots els detalls del campionat, en aquest mateix fil de fòrum o aquí: http://www.bahiamargroup.com/butimarisc ... ipcio.html\nQualsevol dubte o consulta, aquí estem.\nContacte: http://www.bahiamargroup.com/butimarisc ... tacte.html\nFotos de l'edició anterior: http://www.bahiamargroup.com/butimariscada/fotos.html\nQuattre l’ha editat per darrera vegada el dia: 16 juny 2009, 23:37, en total s’ha editat 5 vegades.\nEntradaAutor: Quattre » 13 juny 2009, 01:34\nAnem actualitzant la llista de participants editant el post anterior. Així que consulta la llista actualitzada!!!!\nEncara no t'has apuntat? a que esperes!!!\nMembre des de: 30 gen. 2009, 00:53\nEntradaAutor: oropel » 15 juny 2009, 19:59\nhola, cuan es actualitza la llista?cada dia?ho dic perque he enviat el extracte de la transferencia del banc, i no estem a la llista,som 4........Xato i Ruth.............Jose i Griba. Una pregunta mes,es pot dur acompanyant,encara que no jugue a la buti en el campionat?poden venir en el vaixell?. Gracies\nEntradaAutor: Quattre » 15 juny 2009, 23:40\noropel, ja hem actualitzat la llista. L'actualitzem el més que podem un cop al dia o un cop cada dos dies.\nAixò ja comença a fer goig!!! apunteu-vos-hi i passeu dissabte completament diferent!!!! Vinga!!\nEntradaAutor: Quattre » 16 juny 2009, 23:33\nUna actualització més a la llista de participants, ja som 31 parelles!!! encara no t'has apuntat? Animat!!!\nTota la informació en el fil d'aquest fòrum o a la nostra pàgina web: http://www.bahiamargroup.com/butimariscada/\nMembre des de: 19 set. 2002, 08:35\nRe: 2a Butimariscada al mig del mar (20 de juny de 2009)\nEntradaAutor: pirat » 17 juny 2009, 10:24\nQuattre ha escrit: S'està preparant la segona edició de la Butimariscada al mig del mar, al municipi de Sant Carles de la Ràpita (Montsià). Ara per ara, tenim ja assegurada la data: 20 de juny de 2009 i el nombre màxim de participants: 60 parelles.\nMensaje para el Sr. Miquel\nHe efectuado Transf. para 6 personas ( pirat )\nEntradaAutor: Quattre » 18 juny 2009, 14:00\nAvui dijous 18 de juny de 2009 tanquem les inscripcions!!!\nSi encara no t'has apuntat i vols venir a que esperes? no t'ho pensis més!!!!\nEncara podeu apuntar-vos al llarg d'avui!!! (fins les 23h)\nEn breu publicarem la llista gairebé definitiva de parelles.\nTots els detalls del campionat aquí: http://www.bahiamargroup.com/butimarisc ... ipcio.html i també en aquest mateix fil del fòrum!


Els promotors del projecte volien rehabilitar la masia i convertir-la en un hotel. | Àngel Ullate\nL'Ajuntament de Tarragona arxiva de forma «definitiva» el polèmic projecte urbanístic de Mas d'en Sorder\nL'anul·lació del POUM per part del Tribunal Suprem sentencia un projecte que ja estava congelat\nper Redacció 22/04/2021 11:10h\nEl polèmic projecte d'urbanització de Mas d'en Sorder, a Tarragona, no tirarà endavant. L'Ajuntament de la ciutat finalment s'ha sortit amb la seva i ha aconseguit arxivar una tramitació que s'arrossegava des de feia anys i que proposava, a grans trets, aixecar una urbanització de més de 220 nous habitatges i fer de l'actual masia modernista un hotel de luxe a tocar del Club de Golf Costa Daurada. Cal recordar que el conjunt abandonat de Mas d'en Sorder, a l'Anella Verda i a tocar de la frontera amb el Catllar, està catalogat com a Bé Cultural d'Interès Nacional (BCIN).\nL'actual govern de Tarragona mai va veure amb bons ulls el projecte i el conseller d'Urbanisme, Xavi Puig, sempre ha estat clar per argumentar que «aquest no és el model que volem per Tarragona» i que consideren que «ataca la nostra aposta per l'urbanisme sostenible». Al límit de les seves possibilitats, la majoria del ple ja va aturar l'aprovació del projecte a principis de 2020 i es va inclinar —amb els vots a favor d'ERC, En Comú Podem, la CUP i Junts— per modificar el pla parcial cap a un nou model compatible amb el respecte a l'espai natural de l'Anella Verda. Els veïns també havien fet saber, en diverses ocasions, el seu rebuig frontal al projecte de construcció de la urbanització i l'hotel.\n«No és el model que volem per Tarragona»: L'actual govern mai va veure amb bons ulls el projecte de Mas d'en Sorder\nSegons ha avançat el 'Diari de Tarragona', el projecte urbanístic que ja estava congelat ha patit una estocada definitiva amb l'anul·lació del POUM de la ciutat de Tarragona per part del Tribunal Suprem una anomalia que fa retornar la capital al disseny urbanístic de 1995 i que, per tant, no contempla com a vàlides les regles del joc urbanístic en les quals s'escudaven els promotors del projecte. D'aquesta manera, qualsevol tramitació de moviment als terrenys de l'Anella Verda queda arxivada fins que no hi hagi un nou Pla d'Ordenació Urbanística (POUM) que així ho avali.\nL'actual Ajuntament està treballant en unes normes urbanístiques temporals per tal de desencallar la ciutat fins a l'aprovació del nou POUM, que no s'espera abans dels pròxims quatre anys, i que en cap cas contemplen actuacions al voltant dels terrenys de Mas d'en Sorder. Tot i que els promotors tenen la possibilitat d'interposar recursos, l'Ajuntament considera que l'arxivament del projecte tal com estava previst és definitiu i, de forma automàtica, la urbanització i l'hotel en plena Anella Verda de Tarragona retornen, i no s'esperen canvis en els pròxims anys, al calaix fins a nou avís.